Simaghis

Simaghis toponimu 
ufitziali in limba sarda segundu s'articulu 10 de sa lege n. 482 de su 
15.12.1999 , adotau cun delibera de Consillu Comunali n. 40 de su 
25.08.2010 est una bidda de sa Provìntzia de Aristanis, s'agatat a 12 metros in pitzu de su mare e tenet 2.157 bividores.
 Sociedadi 
 Evolutzioni demografica 

 Cultura 
Sa bidda est connotta pro sa Sagra de s'Arrosu chi si organizat in su mesi de Donniasantu. A patti custu sa bidda est connotta fintzas pro su Carrasegare organizadu in crai rievocativa de unu fatu realmenti sutzediu, e si tzerriat "Sa Coia de Tziu Damus".
Custa festa arruidi generalmente in su sabudu de sa xida de matisi grassu. Sa festa cunsistit in d'una coia de duos isposus (issa atta e prenitedda, issu bascìu e langiu). Sa coia est celebrada dae unu atori chi fingit de essi su sindigu, e tottu sa bidda partecipat bestendisìa, aicci commenti is isposus, cun bestiris de sa traditzioni pastorali. Sa processioni de sa coia passat in sas rugas de su tzentru istoricu e finit cun sa cena de sa coia, innui totus is partecipadoris si bettint de domu sa cadira e sa cosa de pappai aicci commenti nara sa traditzioni. 
Totas e duas sas festas funtis organizadas e postas in essi dae s'Associatzioni Turistica Pro Loco de Simaghìs.

Un'attera importanti manifestatzioni chi si svolgit in sa bidda de Simaghìs esti su "Mraxani rumor fest", unu cuncertu chi esti arribau in su 2010 a sa sua quarta editzioni. Organizzau, cun s'aggiudu de su Comunu e dae sas atividades locales, dae sos giovanes de s'omonima associatzioni chi funtis arrannescius a bettire in sa bidda insoru artistas famosus commente CapaRezza, Motel Connection, The Wailers, 99 posse e medas atteros.

 Amministratzioni 
Sindigu : Frantziscu (Cicci) Cossu;
data de eletzioni : 31-5-2010;
partidu : lista civica;
mandadu : segundu

 Geografia 
Sa bidda de Simaghis s'agattat in su pranu de su Campidanu majori, innui su frumini Tirsu arricidi is abbas de s'arriu Santa Elena (o arriu de Biddaubrana). 

Istoria
Su territoriu de Simaghis fudi bividu giai dae sa Preistoria, commente testimongiant is repertos archeologicos agatausu innìa. Is zonas archeologicas funtis: 
"Santu Giulianu" (a manca dae sa SS 388 andendi facc'a Ollasta, lacanau idealmenti dae su canali de s'arrigatzioni de Arborea); 
"Su Nuraci";
"Santu Eru Becciu;
In su periudu Giudicali Simaghis fadiat parti de s'omonima Curadoria aintru de su Giudicau de Arborea.
 Referèntzias 

Categoria:Comunes de sa provìntzia de Aristanis